लोक गायक क्षेत्र में मील का पत्थर श्री नरेन्द्र सिंह नेगी को सर्वत्र सम्मान और प्रशंसा प्राप्त हुई है, गढ़वाल सथा, चण्डीगढ़ द्वारा ‘गढ़गौरव’ सम्मान, गढ़वाल भातृमण्डल, बम्बई द्वारा ‘गढ़रत्न’ सम्मान, प्रदेश द्वारा ‘आकाशवाणी’ सम्मान, नगरपालिका परिषद श्रीनगर (गढ़वाल) द्वारा सर्वश्रेष्ठ लोकगायक’ सम्मान से विभूषित किए गए। इनके अतिरिक्त आकाशवाणी लखनऊ, 8वीं और 18वीं गढ़वाली रायफल्स, गढ़वाल सभा, देहरादून, नगरपालिका परिषद, पौड़ी, उत्तराखण्ड शोध संस्थान, लखनऊ इकाई सहित दर्जनों संस्थाएं गढ़वाली गीत-संगीत के इस फनकार को सम्मानित कर चुकी है।